**SOMMERLEIR BOLSDALEN 24. – 30.juni 2018 Brekken og Løten speidergruppe**

I år har du muligheten til å bli med på et sommereventyr på idylliske Bolsdalen i Åstadalen (Hamar)! Bolsdalen er ei seter like ved elva Åsta, så her blir det mulighet til både bading og fisking. I løpet av leiren skal vi lage vår egen fiskestang, lære om hendelser i Bolsdalen under 2.verdenskrig, dra på haik, få nye venner og leke og ha det moro. Det blir eget opplegg for rovere.

Overnatting blir i telt og vi skal bygge en fin leir. Matlaging og måltider skjer ute. Transport skjer med privatbiler.

 **Avreise**
Avreise speidere/rovere søndag 24.juni.

Brekken avtaler selv tid og kjøring.
Løten avreise Kiwi-torget kl.18.00 (foreldrekjøring).
Småspeiderne reiser torsdag 28.juni kl. 16.00 fra Kiwi-torget Løten.

Hjemreise lørdag 30.juni kl.13.00 fra Bolsdalen for alle.

**Priser:**

Speidere, rovere og lederbarn kr 750. Småspeidere kr. 250.

Faktura blir sendt.

Påmeldingen skjer via linken: <https://goo.gl/forms/GXPhVTD6V8Hgq9Vm1>. Påmeldingen er bindende. Påmeldingsfrist 25.mai.

Pakkeliste: se neste side

Oversikt over nødvendig patruljeutstyr kommer nærmere leiren.

Lurer du på noe?

Ta kontakt med: Hilde i Brekken (932 07 492) eller Morten i Løten (911 41 583).

**Håper mange har lyst til å være med på sommerleir på setra!**

Speiderlederne i Brekken og Løten

**PAKKELISTE til sommerleir Bolsdalen**

Vi skal på haik i løpet av leiren så du må ha god sekk med plass til skift og varme klær, og gode sko.
Pakk sekken din selv slik at du vet hva du har med, at du har med det du behøver og hvor du finner det. Du kan selvfølgelig få hjelp av mor eller far.

HUSK Å MERKE UTSTYRET DITT

Dette har du på/med deg

* sekk med plass til sovepose og liggeunderlag
* sovepose
* liggeunderlag
* vindtett jakke
* ullundertøy
* ullsokker, tynne og tjukke
* skift: bukse, genser/skjorte, undertøy, sokker, shorts og t-skjorte
* gode sko
* regntøy/støvler
* tjukk genser
* lue og votter
* sitteplate
* toalettsaker
* solkrem, solbriller og solhatt/skyggelue
* badetøy og håndklær
* dykkemaske og snorkel (hvis du har)
* kopp, tallerken, bestikk
* kniv
* skjerf og knute (har vi på oss)
* hodelykt
* drikkeflaske
* leirbålskappe (hvis du har)

Hvis du har kan du godt ta med kamera.

Mobiltelefon og godteri kan ligge igjen hjemme. Godteri blir kjøpt inn og om du trenger å ringe hjem, så får du låne telefon av en av lederne.